El túnel del Camp del Cigronet romandrà tallat demà, 12 de maig
2025-07-24

Tal com han informat des de la Policia Local de Burjassot, Regidoria dirigida per Manuel Pérez Menero, demà dijous 12 de maig a partir de les 9:30 hores, aproximadament, es durà a terme el tall al trànsit del túnel del Camp del Cigronet a causa de la realització de diferents obres per a prevenir l’entrada d’aigua en el mateix en època de pluges.

L’empresa encarregada de dur a terme les obres realitzarà xicotets realços per a impedir que l’aigua passe al túnel quan plou en el municipi.

Davant aquesta obra, tal com s’ha assenyalat, el trànsit del túnel estarà tancat i, amb açò, els accessos al mateix des de Vázquez de Mella amb Maria Ros, Lauri Volpi i el propi carrer Maria Ros.